**ขั้นตอนการเตรียมตัวการตรวจคลื่นไฟฟ้าสมองด้วยการจัดวางขั้วไฟฟ้าแบบละเอียด**

**สิทธิ์เบิกราชการ/รัฐวิสาหกิจได้**

- ดำเนินการเรื่องสิทธิ์เบิกจ่ายตรงที่ โรงพยาบาลจุฬาลงกรณ์พร้อมทั้งนำหนังสือส่งตัวจากแพทย์ที่ส่งตรวจ

- ทำบัตรผู้ป่วยใหม่ที่ตึก ภปร. ชั้นล่าง โดยแจ้งพยาบาลว่ามาตรวจคลื่นไฟฟ้าสมองที่ตึกธนาคารกรุงเทพ   ชั้น 3 ห้อง 301

- เมื่อได้แฟ้มประวัติให้นำขึ้นมาที่ตึกธนาคารกรุงเทพ ชั้น 3 ห้อง 301 เพื่อรอรับการตรวจ

**สิทธิ์เบิกไม่ได้**

- ดำเนินเรื่องขอหนังสือส่งตัวจากโรงพยาบาลต้นสังกัดที่ส่งตรวจ และนำมาที่ โรงพยาบาลจุฬาลงกรณ์

- ทำบัตรผู้ป่วยใหม่ที่ตึก ภปร. ชั้นล่าง โดยแจ้งพยาบาลว่ามาตรวจคลื่นไฟฟ้าสมองที่ตึกธนาคากรุงเทพ  ชั้น 3 ห้อง 301 พร้อมดำเนินสิทธิ์

- เมื่อได้แฟ้มประวัติให้นำขึ้นมาที่ตึกธนาคารกรุงเทพ ชั้น 3 ห้อง 301 เพื่อรอรับการตรวจ

**ขั้นตอนการเตรียมตัวก่อนมาตรวจคลื่นไฟฟ้าสมองแบบละเอียด**

1. สระผมให้เรียบร้อย ไม่ใส่น้ำมัน หรือครีมนวดผม
2. รับประทานอาหารเช้าได้ปกติ ไม่งดยากันชัก
3. ในคืนก่อนที่จะมาตรวจให้นอนไม่เกิน 4 ชั่วโมง เพื่อให้ผู้ป่วยหลับขณะที่ทำการตรวจ
4. เตรียมแชมพูสระผม พร้อมผ้าเช็ดผม
5. หลังทำการตรวจเสร็จสามารถกลับบ้านได้เลย
6. เนื่องจากผู้ป่วยต้องอดนอนในคืนก่อนทำการตรวจ ดังนั้นมีความจำเป็นที่ผู้ป่วยต้องมีญาติเดินทางมากับผู้ป่วยในวันนัดตรวจ

**รายละเอียด**

การตรวจคลื่นไฟฟ้าสมองแบบละเอียด จำนวน 256 ตำแหน่ง ใช้เวลาในการตรวจประมาณ 4 – 6 ชั่วโมง   ในระหว่างการตรวจจะให้ผู้ป่วยนอนหลับ อย่างน้อย 2 ชั่วโมง หลังทำการตรวจเสร็จสามารถกลับบ้านได้เลย

**ค่าใช้จ่าย**

|  |  |  |  |
| --- | --- | --- | --- |
| รหัสค่าใช้จ่าย | รายการ | รหัสกรมบัญชีกลาง | ราคา(เบิกราชการได้) |
| MD216 | การตรวจคลื่นไฟฟ้าสมองด้วยการจัดวางขั้วไฟฟ้าแบบละเอียดเพื่อประเมินหาจุดกำเนิดชักที่แม่นยำ(256-channel Dense Array EEG for Precise  Epileptic Focus Localization) | 51999 | 25,000 |